Mancomunidade Lago de Seabra

A mancomunidade denominada Mancomunidade Lago de Seabra é unha agrupación voluntaria de concellos para a xestión en común de determinados servizos de competencia municipal, creada por varios concellos na provincia de Zamora, da comunidade autónoma de Castela e León, España.​

Ten personalidade xurídica propia, ademais da consideración de entidade local. Engloba unha poboación de case 5.000 habitantes diseminados en diferentes núcleos de poboación da comarca de Seabra.

 Concellos integrados 

A mancomunidade Lago de Seabra está formada polos seguintes concellos:

Cobreros
Galende
Pedralba de la Pradería
Requeixo de Seabra

 Sede 

Os seus órganos de goberno e administración teñen a súa sede na localidade de Requeixo de Seabra.

 Fins 

A mancomunidade, conforme aos seus estatutos sociais, ten recoñecidos os seguintes fins:

Recollida, transporte, vertedura e tratamento de residuos sólidos urbanos.
Protección do medio ambiente.
Protección da salubridade pública.
Participación na xestión da atención primaria da saúde.
Servizos sociais e de promoción e reinserción social.
Ordenación, xestión, execución e disciplina urbanística.
Pavimentación de vías públicas urbanas.
Conservación de camiños rurais.
Creación, mantemento e conservación de instalacións e redes de subministración, evacuación, cloración e tratamento de augas.
Creación, mantemento e conservación de iluminación pública.
Asistencia técnica, xurídica e administrativa.
Recadación de recursos económicos.
Fomento do turismo e creación das correspondentes infraestruturas.
Fomento do sector agrícola, gandeiro e forestal.
Promoción Fomento e desenvolvemento da cultura e deporte.
Participación en Programas de Desenvolvemento Rural.

A iniciativa de calquera dos concellos mancomunados ou da Asemblea de Concelleiros da Mancomunidade, as competencias da mesma poderán estenderse a outros fins determinados dos comprendidos na lexislación de Réxime Local como competencia municipal, sempre que iso non supoña a asunción da totalidade das competencias dos concellos mancomunados, de conformidade co establecido no artigo 29.1 da Lei 1/1998, do 4 de xuño, de Réxime Local de Castela e León.​

 Estrutura orgánica 

O goberno, administración e representación da Mancomunidade corresponde aos seguintes órganos: Asemblea de Concelleiros, Consello Directivo, Presidente e Vicepresidente.

 Notas 

 Véxase tamén 
 Outros artigos 
Provincia de Zamora

 Ligazóns externas 

 Mancomunidades da web da Deputación de Zamora

Categoría:Mancomunidades da provincia de Zamora​